ΓΡΑΠΤΗ ΕΡΩΤΗΣΗ E-1773/01

υποβολή: Mogens Camre (UEN) προς την Επιτροπή

(15 Ιουνίου 2001)

Θέμα: Τήρηση των κανόνων καλής μεταχείρισης των ζώων στο BPRC

Η Ευρωπαϊκή Επιτροπή είναιπεύθυνη για τη τήρηση όλων των κανόνων ηθικής, καλής μεταχείρισης των ζώων και ασφάλειας του περιβάλλοντος σε εκείνα τα ερευνητικά και αναπτυξιακά προγράμματα τα οποία ενισχύει οικονομικά. Στη περίπτωση ωστόσο του Βιοϊατρικού Έρευνητικού Κέντρου Πρωτευόντων (BPRC) της Ολλανδίας, γίνεται λόγος για ευρύτατες παραβιάσεις αυτών των κανόνων. Αυτή τη στιγμή διατηρούνται στο κέντρο 1500 πρωτεύονταπό συνθήκες οι οποίες στη χώρα μου θα προκαλούσαν άμεση επέμβαση της αστυνομίας. Παραπέμπω στην Έκθεση για το Βιοϊατρικό Έρευνητικό Κέντρο Πρωτευόντων που δημοσίευσε ο Συνασπισμός για τον τερματισμό των πειραμάτων σε χιμπατζήδες στην Ευρώπη(1) και σε άρθρο που δημοσιεύτηκε στο περιοδικό Nature, τ. 411, 123 της 10 Μαΐου 2001.

Η Επιτροπή οφείλει να ενημερωθεί για την πανευρωπαϊκή εκστρατεία που γίνεται για να κλείσει το κέντρο και να μεταφερθούν τα ζώα σε καταφύγια. Πολλά από αυτά τα ζώα δεν χρησιμοποιούνται πλέον σε πειράματα, και το κόστος της μεταφοράς τους σε καταφύγια δεν ξεπερνά σύμφωνα με πληροφορίες το ήμισι της δαπάνης που απαιτείται για την παραμονή τους στο κέντρο.

Σκοπεύει άραγε η Επιτροπή να λάβει άμεσα μέτρα ώστε η χορήγηση οικονομικής ενίσχυσης στο κέντρο να εξαρτάται από την προϋπόθεση ότι τα πρωτεύοντα που διαβιούν κάτω από εντελώς απαράδεκτες συνθήκες εκεί, θα μεταφερθούν σε μέρος όπου οι συνθήκες διαβίωσης θα εκπληρούν τις προϋποθέσεις καλής μεταχείρισης των ζώων οι οποίες ισχύουν στη Βόρεια Ευρώπη·

(1) CEECE, Bοx 3384 Brighton, East Sussex BN1 5WB, Ηνωμένο Βασίλειο.

Απάντηση του κου Busquin εξ ονόματος της Επιτροπής

(31 Ιουλίου 2001)

Το σύνολο της έρευνας στην Ευρώπη που συνεπάγεται τη χρήση ζώων,πάγεται στην οδηγία 86/609/ΕΟΚ του Συμβουλίου της 24ης Νοεμβρίου 1986(1) σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς. Τα κράτη μέλη έχουν την ευθύνη της εφαρμογής των σχετικών διατάξεων.

Η Επιτροπή, κατά την εφαρμογή του Πέμπτου Προγράμματος Πλαισίου Έρευνας και Τεχνολογικής Ανάπτυξης, είναι ιδιαίτερα ευαίσθητη σε θέματα πειραμάτων επί ζώων και συνθηκών διαβίωσης των ζώων.

Το παράρτημα του Πέμπτου Προγράμματος Πλαισίου(2), σχετικά με το Πρόγραμμα Ποιότητα Ζωής, καθώς και το παράρτημα του ειδικού προγράμματος για την Ποιότητα Ζωής(3), καθορίζουν τους κανόνες χρηματοδότησης της έρευνας. Ειδικότερα, ορίζουν ότι πρέπει να αντικατασταθούν, στο μέτρο του δυνατού, τα πειράματα και οι δοκιμασίες σε ζώα, με μεθόδους in vitro ή άλλες εναλλακτικές μεθόδους. Επιβάλλεταιποχρέωση σε όλους τους αιτούντες, συμπεριλαμβανομένου του Κέντρου για την Βιοιατρική Έρευνα όσον αφορά τα Πρωτεύοντα (Biomedical Research Primate Centre - BPRC) να περιγράφουν τιςιοθετούμενες διαδικασίες για την τήρηση των αρχών τηςποκατάστασης, του περιορισμού και του εξευγενισμού, καθώς και για την προστασία των συνθηκών διαβίωσης των ζώων. Επιπλέον, στο πλαίσιο του προγράμματος αυτού,ποστηρίζεται η έρευνα για την ανάπτυξη εναλλακτικών, έναντι των πειραμάτων σε ζώα, μεθόδων.

Στο πλαίσιο του ειδικού προγράμματος Ποιότητα Ζωής έχειιοθετηθεί συστηματικός έλεγχος ηθικής για τις προτάσεις που αφορούν ζητήματα όπως είναι η χρήση πρωτευόντων εκτός του ανθρώπου, η παραγωγή διαγονιδιακών ζώων κλπ. Η επιτροπή ελέγχου ηθικής περιλαμβάνει, μεταξύ άλλων, εκπροσώπους φιλοζωικών ομάδων. Ο έλεγχος ηθικής διασφαλίζει την σύμφωνα με την οδηγία 86/609/ΕΟΚ διεξαγωγή όλων των ερευνών στις οποίες συμμετέχουν ζώα. Συνεκτιμά το συνολικό όφελος της προτεινόμενης έρευνας σε σχέση με το ενδεχόμενο κόστος από πλευράς ταλαιπωρίας των ζώων. Επιπλέον, οι συμμετέχοντες σε ερευνητικά έργα οφείλουν να επιδιώκουν την έγκριση των αρμόδιων εθνικών φορέων πριν από την έναρξη των ερευνητικών δραστηριοτήτων. Το BPRC, το οποίο εδρεύει μεν στην Ένωση, πλην όμως είναι ανεξάρτητο αυτής, δεσμεύθηκε βάσει συμβάσεως να πληροί όλες τις εθνικές, νομικές και ηθικές επιταγές.

Το ολλανδικόπουργείο Παιδείας, Πολιτισμού και Επιστημών χορήγησε στο BPRC εφάπαξ επιχορήγηση 15 εκατομμυρίων NLG τον Οκτώβριο του 2000, για την αναβάθμιση της ζωικής πρόνοιας. Επεφέρθησαν πολλές βελτιώσεις, λόγου χάριν, με την κατασκευήπαίθρων εγκαταστάσεων για την στέγαση των μακάκων. Καταρτίζονται, εξάλλου, σχέδια για την επαναστέγαση της αποικίας χιμπατζήδων του BPRC.

Η Επιτροπή δεν προτίθεται να εξαιρέσει το BPRC από τη συμμετοχή σε έργα κοινοτικής χρηματοδότησης, εφόσονπάρχουν οι σχετικές άδειες από τις εθνικές αρχές.

(1) ΕΕ L 358 της 18.12.1986.

(2) Απόφαση αριθ. 182/1999/ΕΚ του Κοινοβουλίου και του Συμβουλίου της 22ας Δεκεμβρίου 1998 σχετικά με το Πέμπτο Πρόγραμμα Πλαίσιο της Ευρωπαϊκής Κοινότητας για δραστηριότητες Έρευνας, Τεχνολογικής Ανάπτυξης και Επίδειξης (1998 έως 2002) (ΕΕ L 26 της 1.2.1999).

(3) 1999/167/ΕΚ: απόφαση του Συμβουλίου της 25ης Ιανουαρίου 1999 σχετικά με την θέσπιση ειδικού προγράμματος Έρευνας, Τεχνολογικής Ανάπτυξης και Επίδειξης σχετικά με την ποιότητα ζωής και τη διαχείριση των έμβιων πόρων (1998 έως 2002) (ΕΕ L 64 της 12.3.1999).